

**JURBARKO R. VELIUONOS ANTANO IR JONO JUŠKŲ GIMNAZIJOS**

**DIREKTORIUS**

|  |
| --- |
| ĮSAKYMAS |
| **DĖL JURBARKO R. VELIUONOS ANTANO IR JONO JUŠKŲ GIMNAZIJOS IKIMOKYKLINIO UGDYMO PROGRAMOS PATVIRTINIMO** |
|  |
| 2025 m. rugpjūčio 29 d. Nr. VK-238 |
| Veliuona |

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos švietimo įstatymo 7 straipsnio 4 dalimi, Ikimokyklinio ugdymo programos gairių, patvirtintų Lietuvos Respublikos švietimo, mokslo ir sporto ministro 2023 m. rugsėjo 4 d. įsakymu Nr. V-1142 „Dėl ikimokyklinio ugdymo programos gairių patvirtinimo“, 46 punktu:

t v i r t i n u Jurbarko r. Veliuonos Antano ir Jono Juškų gimnazijos ikimokyklinio ugdymo programai (pridedama).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Direktoriaus pavaduotoja ugdymui | Rasa Birmanaitė |

Parengė

Rasa Birmanaitė

2025-08-29

PRITARTA

Jurbarko rajono savivaldybės mero

2025 m. birželio 12 d. potvarkiu Nr. V3-208

PATVIRTINTA

Jurbarko r. Veliuonos Antano ir Jono Juškų gimnazijos direktoriaus 2025 m. rugpjūčio 29 d. įsakymu Nr. VK-238

 **JURBARKO R. VELIUONOS ANTANO IR JONO JUŠKŲ GIMNAZIJOS IKIMOKYKLINIO UGDYMO PROGRAMA**

#

# I. BENROSIOS NUOSTATOS

# Požiūris į vaiką ir jo ugdymą(si)

Mokyklos ugdymosi procesas organizuojamas remiantis **Konstruktyvistine (**Žanas Pjažė) ir **Sociokultūrine (**Levas Vygotskis) vaiko raidos teorijomis, kurių vaiko raidos ir ugdymo(si) sampratos dera ir papildo viena kitą. Programa grindžiama **konstruktyvizmo** (Žanas Pjažė) **teorine prieiga.** *Vaikas* suvokiamas kaip aktyvus, savarankiškas, geriausiai besimokantis pagal savo pojūčius ir interesus. *Mokytojas –* nuolat stebintis, kuriantis naujas vaikų patirtis generuojančias aplinkas, drąsinantis ir padedantis. *Turinys* **–** dėmesys tikslingoms, iššūkius keliančioms ugdymo(si) aplinkoms, nepertraukiamam vaiko veikimui. *Mokymas(is)* – per patirties įgijimą, tyrinėjimą, eksperimentavimą.

**Konstruktyvistinė (**Žanas Pjažė) **vaiko raidos teorija.** Jos (elementai) taikomi Mokykloje:

* **Projektinis mokymasis**. Vaikai dirba grupėse, kad ištirtų tam tikrą temą, pavyzdžiui, gyvūnus,

augalus ar transportą.

* **Eksperimentai**. vaikai atlieka paprastus eksperimentus, kad ištirtų gamtos reiškinius, pavyzdžiui: vandens ciklą ar augalų augimą.
* **Meninė veikla**. Vaikai piešia, piešia, lipdo ir kuria kitus meno kūrinius, kad išreikštų savo idėjas ir jausmus.
* **Išvykos**. Vaikai lankosi muziejuose, bibliotekose, parkuose ir kitose vietose, kad patirtų naujų dalykų ir išplėstų savo žinias.
* **Aktyvus mokymasis per veiklas.** Vaikams suteikiama galimybė tyrinėti,eksperimentuoti**,** konstruoti ir spręsti problemas. Jie nėra pasyvūs klausytojai, o aktyvūs mokymosi proceso dalyviai, pavyzdžiui: vaikai stato pilis iš kaladėlių, tiria vandenį ir smėlį, atlieka paprastus bandymus, piešia, lipdo.
* **Žaidimas kaip pagrindinis mokymosi būdas.** Žaidimas yra esminė vaiko veikla, per kurią jis kuria, išbando idėjas, bendrauja ir mokosi. Pedagogai skatina laisvą žaidimą ir integruoja mokymosi tikslus į žaidybines situacijas, pavyzdžiui, vaidmenų žaidimus, kur vaikai gali pritaikyti žinias apie įvairias profesijas ar socialines situacijas.
* **Individuali vaiko patirtis ir ankstesnės žinios.** Pedagogas atsižvelgia į kiekvieno vaiko turimą patirtį, interesus ir ankstesnes žinias. Mokymasis yra prasmingas tik tada, kai nauja informacija susiejama su tuo, ką vaikas jau žino. Ugdymas pritaikomas pagal individualius poreikius(taip pat ir SUP), leidžiant vaikams rinktis veiklas, kurios jiems įdomios.
* **Refleksijos skatinimas.** Po veiklų, žaidimų ar patirčių vaikai skatinami apgalvoti, kasvyko, kodėl tai nutiko, ir ką jie išmoko. Tai gali būti diskusijos, klausimų uždavimas (pvz., „Ką dabar žinai apie vandenį?“), piešiniai ar pasakojimai.

Pagrindinis šios teorijos akcentas nuo žinių įgijimo per rezultatą, prie žinių įgijimo per procesą, procesas kuriamas per sąveikas, sąveikas su aplinka. Konstruktyvistinė teorija yra vertingas ugdymo metodas, kuris gali padėti vaikams tapti aktyviais, smalsiais ir savarankiškais mokiniais.

**Sociokultūrinė (**Levas Vygotskis) vaiko raidos teorija (elementai). Sociokultūrinė teorija yra svarbi prieiga vaikų ugdymo kokybei, nes ji pabrėžia socialinės ir kultūrinės aplinkos vaidmenį vaiko vystymosi procese. Štai keletas būdų, kaip ši teorija prisideda prie vaikų ugdymo kokybės:

* **Pabrėžia bendradarbiavimo svarbą:** sociokultūrinė teorija akcentuoja, kad vaikai geriausiai mokosi bendradarbiaudami su kitais žmonėmis, ypač su suaugusiaisiais ir labiau patyrusiais bendraamžiais. Ugdymo procese svarbu sudaryti sąlygas vaikams aktyviai dalyvauti dialoge, diskusijose ir bendrose veiklose, kur jie galėtų dalytis savo žiniomis, patirtimi ir mokytis vieni iš kitų.
* **Skatina mokymąsi per patirtį:** sociokultūrinė teorija pabrėžia, kad vaikai geriausiai mokosi per praktinę patirtį ir aktyvų dalyvavimą realiose situacijose. Ugdymo procese svarbu sudaryti sąlygas vaikams tyrinėti, eksperimentuoti, išbandyti savo jėgas ir mokytis iš savo klaidų. Taip pat svarbu, kad ugdytojai suteiktų vaikams reikiamą paramą ir pagalbą, kad jie galėtų sėkmingai įveikti iššūkius ir pasiekti savo tikslus.
* **Atsižvelgia į individualius skirtumus:** sociokultūrinė teorija pripažįsta, kad kiekvienas vaikas yra unikalus ir turi savo individualų mokymosi stilių, tempą ir poreikius. Ugdymo procese svarbu atsižvelgti į šiuos individualius skirtumus ir pritaikyti ugdymo metodus ir strategijas prie kiekvieno vaiko poreikių. Taip pat svarbu sukurti pozityvią ir palaikančią aplinką, kurioje kiekvienas vaikas jaustųsi saugus ir vertinamas.
* **Skatina kultūrinį sąmoningumą:** sociokultūrinė teorija pabrėžia, kad vaiko vystymasis yra glaudžiai susijęs su jo kultūrine aplinka. Ugdymo procese svarbu skatinti vaikų kultūrinį sąmoningumą, supažindinti juos su skirtingomis kultūromis, tradicijomis ir vertybėmis. Taip pat svarbu ugdyti vaikų toleranciją ir pagarbą kitų kultūrų atžvilgiu.
* **Skatina refleksiją ir savęs pažinimą:** sociokultūrinė teorija akcentuoja, kad vaikai geriausiai mokosi, kai jie gali reflektuoti savo patirtį ir suprasti, kaip jie mokosi. Ugdymo procese svarbu skatinti vaikų refleksiją ir savęs pažinimą, padėti jiems suprasti savo stipriąsias ir silpnąsias puses, mokyti juos kritiškai mąstyti ir spręsti problemas.

Sociokultūrinė teorija yra vertingas įrankis, kuris gali padėti gerinti vaikų ugdymo kokybę. Pabrėždama bendradarbiavimo, patirtinio mokymosi, individualių skirtumų, kultūrinio sąmoningumo ir refleksijos svarbą, ši teorija gali padėti sukurti efektyvesnį ir prasmingesnį ugdymo procesą, kuris atitiktų kiekvieno vaiko poreikius ir padėtų jam augti ir tobulėti. Integruota sociokultūrinė teorija į ugdymo programą, sudaro prielaidas programai tapti dinamiškesne, labiau orientuota į vaiko individualius poreikius ir skatina visapusišką raidą per socialinę ir kultūrinę patirtį.

Ikimokyklinio ugdymo programa parengta vadovaujantis Ikimokyklinio ugdymo programos gairėmis, patvirtintomis Lietuvos Respublikos švietimo, mokslo ir sporto ministro 2023 m. rugsėjo 4 d. įsakymu Nr. V-1142.

Ikimokyklinio ugdymo programa grindžiama Jungtinių tautų vaiko teisių konvencija*,* ratifikuota 1995 m. LR įstatymu Nr. 1-983. Laikomasi nuostatos, garantuojančios vaiko teisę būti aktyviu įstaigos dalyviu, reiškiančiu savo nuomonę ir siūlymus, priimančiu sprendimus, turinčius įtakos vaiko aplinkai, dienos ritmui, gebėjimų ugdymui bei konfidencialumo nuostata, kuri svarbi bendraujant su vaiku ir jo artimaisiais.

 Programa atliepia Vaiko gerovės valstybės politikos koncepciją, patvirtintą LR Seimo 2003 m. nutarimu Nr. IX-1569. Kuriama ugdymo ir ugdymosi aplinka, parenkami ugdymo metodai, atliepiantys šiuolaikinio vaiko poreikius**,** atkreipiamas dėmesys į aktualias ugdymo kaitos tendencijas.

# Vaikų ugdymą ir ugdymąsi grindžiančios vertybės

**Vaiko orumas** – kiekvieno vaiko nelygstamos vertės, autentiškumo, unikalumo pripažinimas ir puoselėjimas.

**Vaiko gerovė** – vaikų gerovės pirmumo pripažinimas, puoselėjant vaiko saugumą, sveikatą, darną su savimi ir kultūrine, socialine bei fizine aplinka.

**Saviraiškos laisvė** – kiekvieno vaiko kūrybinio potencialo ir laisvės išreikšti save pripažinimas, palaikymas ir skatinimas.

**Lygiavertis dalyvavimas** – lygiavertėmis sąveikomis grindžiamo ugdymo(si) vertės pripažinimas, sudarant maksimalias sąlygas kiekvienam vaikui dalyvauti bendrame ugdymosi procese ir pašalinant ugdymosi kliūtis.

**Lygiateisiškumas ir teisingumas** – vienodų teisių augti ir ugdytis visiems pripažinimas, užtikrinant galimybes kiekvienam vaikui optimaliai vystyti ir reikšti savo potencines galias nepriklausomai nuo priežasčių, susijusių su lytimi, sveikata, socialine ir kultūrine padėtimi. Minimizuojamos atskirties ir diskriminavimo galimybės, atstovaujama vaikų teisėms mokykloje ir už jos ribų.

**Pagarba, tolerancija ir atvirumas įvairovei –** atviros, pagarba**,** empatija ir tolerancija grindžiamos ugdymo(si) aplinkos kūrimas, pripažįstant įvairovę, kaip vertybę ir sudarant sąlygas visiems vaikams sėkmingai dalyvauti natūraliai priimant prigimtinius ir kultūrinius skirtumus.

**Bendruomeniškumas, demokratija ir pilietiškumas** – pagarba asmeniui grindžiamos demokratinės aplinkos kūrimas, priklausymo bendruomenei jausmo puoselėjimas, atsakomybės už save ir kitus ugdymasis.

**Kultūrinis tapatumas** – pagarbos savo šalies kultūrai (gimtajai kalbai, etninei kultūrai, tautos istorijai) puoselėjimas, padedant vaikui išreikšti save kaip savo šalies kultūros dalyvį ir kūrėją ir pozityviai priimti kitų kultūrų savitumą.

**Lėtas ugdymas** – pripažįstamas kiekvieno vaiko unikalumas, kūrybiškumas, jo gebėjimas pasinerti į veiklą, išgyventi ir demonstruoti visus jausmus, palaikomas kiekvieno vaiko raidai būdingas ugdymosi tempas**.**

# Vaikų poreikiai

Ikimokyklinio ugdymo programa sukuria prielaidas užtikrinti pagrindinių, kiekvienam vaikui aktualių poreikių tenkinimą, sukuria prielaidas atliepti ir tenkinti aktualius kiekvieno vaiko poreikius, tarp jų ir specialiuosius ugdymosi poreikius, taip pat atsirandančius dėl išskirtinių gebėjimų.

* **Žaidimo poreikis –** vaikui paliekama laisvė turėti pakankamai laiko, erdvės, žaidimo partnerių ir galimybę per bendrus žaidimus kurti vaikų kultūrą. Pripažįstama žaidimo, kaip savarankiškos vaikų veiklos, nelygstama vertė. Nuolat stebėdami ir tinkamoje situacijoje jautriai įsitraukdami į žaidimus, suaugusieji padeda vaikams augintis žaidimo gebėjimus.
* **Saugumo poreikis –** jaustis saugiam, gerbiamam, matomam, girdimam, tinkamai globojamam, sulaukti paramos ir pagalbos, kai reikia**.** Ugdant vaikus rūpinamasi ne tik užtikrinti jų saugumą, bet ir juos pačius pagal jų galias įtraukti į rūpinimąsi savo bei kitų saugumu.
* **Draugystės poreikis –** jaustis priimamam, jausti bendrumą, lygiavertiškumą su kitais, kitų paramą, artimumą, turėti vieną ar keletą artimesnių draugų. Sukuriama ugdymo(si) aplinka, skatinanti vaikus tyrinėti ir atrasti, kaip būti, gyventi ir veikti drauge.
* **Komunikavimo poreikis** – vaikai mokosi dalintis su kitais emocijomis, mintimis, idėjomis žodžiu ir nežodinėmis priemonėmis. Vaikams sudaromos sąlygos išbandyti įvairias komunikavimo su **vaikais ir suaugusiaisiais priemones ir atrasti pagarbaus, veiksmingo bendravimo būdus.**
* **Pažinimo džiaugsmo poreikis – smalsauti ir tyrinėti, klausinėti, aiškinti(s), kurti ir išbandyti, džiaugiantis naujais atradimais ir gebėjimu pažinti. Taikydami ugdymo(si) procese įgytas patirtis vaikai kuria ir perkuria savo teorijas apie pasaulį.**
* **Kūrybinės saviraiškos poreikis** – tyrinėti ir atrasti unikalias savo kūrybines galias per įvairias veiklas. Kuriamos ir spontaniškų, ir kryptingų veiklų galimybės, palankios atsiskleisti vaikų interesams, gabumams ir auginti savitą raiškos stilių.

# Mokyklos savitumas

Mokykloje puoselėjamas etnokultūrinis ugdymas, kuris yra labai svarbus, nes jis padeda vaikams suvokti savo tapatumą, pažinti tautos tradicijas, papročius ir vertybes. Etnokultūra mokykloje yra kasdieninio gyvenimo dalis – žaidžiami lietuvių liaudies žaidimai, dainuojamos lietuvių liaudies dainos, sekamos pasakos, vaikai supažindinami su įvairiais senoviniais buities daiktais, pritaikytos liaudies amatų veiklos. Bendradarbiaujame su pradinių klasių mokytojais, kartu dalyvaujame etnokultūriniame renginyje „Bitutė pilkoji“. Kiekvienais metais vyksta etnokultūrinis projektas „Atbėga elnias devyniaragis“. Etnokultūra vaikams pateikiama suprantama ir patrauklia forma, kuri skatina jų smalsumą ir kūrybiškumą. Stengiamasi, kad etnokultūrinis ugdymas būtų nuoseklus, įtraukiantis ir pritaikytas kiekvieno vaiko amžiui bei individualiems poreikiams. Etnokultūra integruojama į įvairias ugdymo(si) pasiekimų sritis: kalbinę raišką, aplinkos pažinimą, meninę raišką, matematinį mąstymą, kūrybiškumą, estetinį suvokimą.

# II. IKIMOKYKLINIO UGDYMO PRINCIPAI

Programa parengta vadovaujantis svarbiausiais ikimokyklinio ugdymo principais, užtikrinančiais ugdymo(si) kryptingumą, integralumą, veiksmingas ugdomąsias sąveikas ir ugdymo(si) kokybę.

* **Ugdymo(si) ir priežiūros vienovės principas**. Ikimokyklinio ugdymo(si) procesui būdinga ugdymo(si) ir priežiūros vienovė. Kiekviena suplanuota ir nesuplanuota sąveika bei kasdienė rutina yra ugdanti, turtinanti vaiko patirtį. Ilgalaikis, nuolatinis, saugus vaiko emocinis ryšys su mokytoju sukuria prielaidas visavertei vaiko raidai ir ugdymui(si).
* **Vaiko raidos ir ugdymo(si) dermės principas**.Ugdymo(si) procese atsižvelgiama į raidos nulemtą vaikų poreikių, patirties ir gebėjimų įvairovę ir skatinama visapusiška vaiko raida – fizinė, emocinė, socialinė, pažinimo, komunikavimo, meninės raiškos.
* **Žaismės principas**.Žaismingumas yra viso ikimokyklinio vaikų ugdymo(si) pagrindinis bruožas, neatsiejama tyrinėjimo, eksperimentavimo, fantazavimo, kūrybos dalis, o žaidimas – svarbiausia savarankiška vaiko veikla.
* **Sociokultūrinio kryptingumo principas.** Ugdymas(is) yra grindžiamas žmogiškosiomis, tautinėmis ir pilietinėmis vertybėmis, padedančiomis vaikams įsitraukti į supančią kultūrinę aplinką ir didinančiomis atvirumą kultūrinei bei kalbinei įvairovei.
* **Integralumo principas**. Siekiama visuminės vaikų raidos, užtikrinamas darnus visų pasiekimų sričių gebėjimų plėtojimas, ugdymo(si) sričių tarpusavio ryšiai, vidinės turinio sąsajos kiekvienoje ugdymo(si) srityje, vaikų veiklos integralumas;
* **Įtraukties principas**. Sudaromos sąlygos kiekvienam vaikui ugdytis, plėtoti savo galias, gauti reikiamą pagalbą, patirti sėkmę, atsižvelgiant į ugdymosi poreikių įvairovę.
* **Kontekstualumo principas**.Vaikų ugdymas(is) vyksta estetiškuose, į veiklą įtraukiančiuose, vaikų iniciatyvoms atviruose artimiausios socialinės, kultūrinės, kalbinės ir gamtinės aplinkos kontekstuose, siekiama vaikų ugdymo(si) patirčių aktualumo, prasmingumo.
* **Vaiko ir mokytojo bendro veikimo principas.** Aplinkos, sąveikos, bendros prasmės kuriamos įsiklausant ir atliepiant vaikų poreikius, interesus, iniciatyvas, nuomonę, drauge priimant sprendimus.
* **Lėtojo ugdymo(si), užtikrinančio gilų įsitraukimą, principas.** Vaikai giliai išgyvena ir pajaučia kiekvieną *čia ir dabar* momentą, kai skiriama pakankamai laiko kasdienei rutinai, tyrinėjimo ar kūrybos procesui, nuostabai ir atradimo džiaugsmui.
* **Reflektyvaus ugdymo(si) principas**.Mokytojas drauge su vaiku emocijomis ir veiksmais atspindi vaiko veikimo patirtis. Su vaikais drauge pagal jų gebėjimus apmąstomos vaikų emocijos, veiklos ir jų rezultatai, numatomas tolesnis veikimas. Mokytojai apsvarsto autentiškas vaikų patirtis, veiklos kokybę ir savo pedagoginių sprendimų poveikį vaikų ugdymui(si).
* **Šeimos ir mokyklos partnerystės principas**. Mokykla ir šeima (globėjai) bendradarbiauja rengiant Programą, užtikrinant ugdymo(si) tęstinumą ir dermę, kuriant susitelkusią, kartu besimokančią bendruomenę. Tėvai ir mokyklos darbuotojai pasitiki vieni kitais ir veikia dėl vaikų interesų.

# III. TIKSLAS, UŽDAVINIAI, UGDYMO(SI) REZULTATAI

 **Tikslas** –atsižvelgiant į vaikų prigimtines galias, patirtį, poreikius, šeimos ir bendruomenės susitarimus kurti lanksčius edukacinius kontekstus, įgalinančius vaikus išsiugdyti pasitikėjimo, rūpinimosi savimi ir kitais, kultūrinio ir socialinio jautrumo, komunikavimo, lankstaus mąstymo, kūrybiškumo, mokėjimo mokytis pradmenis.

 **Uždaviniai:**

* + Atpažinti kiekvieno vaiko prigimtines galias bei ugdymo(si) poreikius, kylančius iš asmenybės raidos tarpsnio, individualių raidos ypatumų, prigimtinių gebėjimų visumos ir sociokultūrinės aplinkos.
	+ Garantuoti vaiko asmens gerovę, stiprinant vaiko sveikatą, palaikant gerą emocinę savijautą, padedant jam orientuotis kasdieninio gyvenimo situacijose.
	+ Ugdyti žingeidų, aktyvų, pasitikinti savimi ir aplinkiniais vaiką, drauge su vaikais kuriant ugdymuisi pritaikytus, saugius, įtraukius, lanksčius, prieinamus ir mokymąsi stimuliuojančius kontekstus savo fizinių intelektinių galių, pažinimui ir jų auginimui.
	+ Taikyti universalaus dizaino mokymuisi prieigą, kaip visų vaikų ugdymo(si) sėkmės prielaidą.
	+ Taikyti judraus patirtinio mokymo(si) metodus ir kontekstus organizuojant ugdymą, pripažįstant žaidimą ir kasdienį vaiko gyvenimą grupėje kaip neatsiejamą ugdymo dalį, derinant spontanišką vaiko ir kryptingą mokytojo veiklą.
	+ Nuolat kurti ugdomosios veiklos kontekstus įgalinančius vaikus įsitraukti į dominančią veiklą, kryptingai veikti įgyvendinant savo ketinimus, stebėti savo veikimo pažangą ir reflektuoti savo veiklos procesą ir rezultatus.
	+ Sudaryti sąlygas vaikams patirti mokymosi sėkmę, suteikiant galimybes skirtingais būdais pademonstruoti pasiekimus bei daromą pažangą, juos sistemingai fiksuojant, dokumentuojant, vertinant ir aptariant su tėvais(globėjais) ir su kitais su vaiko ugdymu susijusiais asmenimis.
	+ Palaikyti šeimos ir mokyklos partnerystę, grįstą abipuse pagarba, pasitikėjimu, sprendžiant vaiko ugdymo(si) klausimus pagal atsakomybės ribas.

Ikimokyklinio ugdymo(si) rezultatai yra vaikų raidos ir ugdymosi procese nuosekliai įgyjami bei plėtojami jų pasiekimai, vertybinės nuostatos, žinios bei supratimas ir gebėjimai. Pasiekimai suskirstyti į 18 pasiekimų sričių, kurių visuma laiduoja optimalią vaiko galių augimą. Ugdymo(si) rezultatus nusako šios pasiekimų sritys: kasdieninio gyvenimo įgūdžiai, fizinis aktyvumas, emocijų suvokimas ir raiška, savireguliacija ir savikontrolė, savivoka ir savigarba, santykiai su suaugusiais ir bendraamžiais, aplinkos pažinimas, matematinis mąstymas, skaitmeninis sumanumas, kalbų supratimas, kalbinė raiška, estetinis suvokimas, meninė raiška, kūrybiškumas, tyrinėjimas, problemų sprendimas, gebėjimas žaisti, mokėjimas mokytis. Konceptualus ikimokyklinio ugdymo programos modelis sukuria lanksčią, visapusišką ugdymo aplinką, kurioje kiekvienas vaikas gali augti ir tobulėti pagal savo individualius poreikius, galias ir gebėjimus. Konceptualus ikimokyklinio ugdymo programos modelis (1 pav.) pagrindžia Programos turinį. Ugdymo(si) centre yra vaikas ir 7 jo plėtojamos galios. Kiekviena vaiko raidą skatinanti visuminio ugdymo(si) sritis yra pritaikyta stiprinti ir ugdyti tam tikras vaiko galias, kurios būtinos siekiant visapusiško asmenybės vystymosi, per konkrečius vaiko pasiekimus. Mokytojas siekdamas plėtoti vaiko galias kuria kontekstus tiek grupėje, tiek lauke, tiek netradicinėje aplinkoje.

Mokyklos Ikimokyklinio ugdymo programa apima šias vaiko raidą skatinančio visuminio ikimokyklinio ugdymo(si) sritis: „Mūsų sveikata ir gerovė“, „Aš ir bendruomenė“, „Aš kalbų pasaulyje“, „Tyrinėju ir pažįstu aplinką“, „Kuriu ir išreiškiu“.



1 pav. Konceptualus ugdymo modelis: galios, sritys, kontekstai, IU pagrindas

**IV. UGDYMO(SI) TURINYS, PROCESAS IR APLINKOS**

Ikimokyklinio ugdymo(si) pagrindas yra visuminis ugdymas(is), universalus dizainas mokymuisi, vaiko žaidimas ir kita patirtinė veikla. Ikimokyklinio ugdymo turinio įgyvendinimui pasitelkiama nauja ugdymo(si) aplinkos modeliavimo kryptis – vaikų ugdymosi kontekstai. Kiekvienas vaikas ugdosi savo tempu ir pasiekia optimalų pagal savo potencines galias pasiekimų žingsnį. Taip užtikrinamas lankstumas. Sėkmingam visų vaikų dalyvavimui bendrame ugdymosi procese, eliminavus ugdymo aplinkos barjerus, pasitelkiant ugdymo metodų ir priemonių įvairovę, praktikuojamas universalus dizainas mokymuisi.

Vaikų ugdymas(is) vyksta mokyklos vidaus ir lauko aplinkose, taip pat aplinkose už mokyklos ribų (parkai, muziejai, gamtos ir kultūriniai objektai ir kt.). Mokyklos aplinkoje kuriami vaikų emocinį ir fizinį saugumą užtikrinantys, aktualūs mokyklos ugdymo aplinkai ugdymo(si) kontekstai, kurių bendrakūrėjai yra vaikai.

**Universalaus dizaino mokymuisi kontekstas** – tai lanksti, visiems vaikams prieinama ugdymo(si) aplinka ir veiksmingas procesas, kuriame, nepriklausomai nuo amžiaus, socialinių, kultūrinių, lingvistinių, sveikatos skirtumų, visiems vaikams sudaromos sąlygos žaisti, patirti ir ugdytis. Ugdymo aplinka žadina vaikų emocijas, pagauna dėmesį, panardina į prasmingą vyksmą. Galėdami rinktis alternatyvius tyrinėjimo, pažinimo ir dalyvavimo būdus, vaikai veikia savo tempu, pagal savo galias ir mokosi vieni iš kitų. Galimybė pasirinkti veiklas ir priemones, siekiant numatyto rezultato, skatina turėti savo ketinimą, idėjų, sumanymų, jų kryptingai ieškoti ir pamažu suprasti savo žaidimo ar mokymosi būdus. Vaikai, turintys specialiųjų ugdymosi poreikių, jaučiasi lygiaverčiais dalyviais, visi kartu mokosi vieni kitus pažinti ir veikti žmonių įvairovėje.

**Mokyklos ugdymo(si) kontekstai**

**Žaismės kontekstas.**  Jo paskirtis – palaikyti kasdienių veiklų žaismingumą, kuriant džiaugsmo bei nuostabos tyrinėjant, išbandant, eksperimentuojant, dalinantis potyrius. Kontekstas atliepia vaiko žaismingą savęs ir pasaulio pajautimą, skatina žaisti judesiais, pojūčiais, emocijomis, kalba, vaizduote, mintimis. Eksperimentuojama veikimu tuščioje ir daiktinėje erdvėje, atrandant, kad žaidimas gali gimti „iš nieko“, mintyse. Palaikomi netikėti vaikų būdai suprasti, tyrinėti, improvizuoti, priimamos „neteisingos“ jų teorijos apie pasaulį, įkvepiančios pratęsti „tiesos“ paieškas. Mokytojas jautriai pastebi žaismę vaikams veikiant, ją atliepia, pratęsia, kokybiškai papildo ir įtraukia kitus vaikus.

**Kultūrinių dialogų kontekstas.** Vaikai ugdymo įstaigoje dalyvauja daugialypiuose kultūriniuose kontekstuose, kurių paskirtis – padėti kiekvienam kurti savo individualų tapatumą, tuo pačiu metu dalyvaujant tiek vaikų subkultūros, tiek artimiausios ir tolimesnių aplinkų kultūrų kūrime. Mokyklos aplinka yra erdvė nuolatinėms socialinėms ir kultūrinėms sąveikoms bei reiškiniams patirti, pažįstant šeimos, mokyklos grupės, kaimynystės, regiono, etninės grupės ir šalies bei globalaus pasaulio kultūrinius ypatumus ir vertybes. Mokyklos aplinkoje matomi įvairių kultūrų ženklai, simboliai, patiriami papročiai ir elgsenos, išbandomos skirtingos kultūrinės raiškos formos, ugdantis pozityvų požiūrį į įvairovę ir kitoniškumą.

**Kalbų įvairovės kontekstas**. Paskirtis – kurti ir palaikyti aplinkos sąlygas, palankias rastis ir plėtotis skirtingiems vaikų komunikavimo būdams, įvairiai žodinei ir nežodinei raiškai, kalbų pažinimui, teigiamoms nuostatoms, susijusioms su kalbų ir jos formų įvairove. Kuriant kontekstą pasinaudojama mokykloje ar grupėje esama kalbų įvairove, socialinių tinklų ir skaitmeninių technologijų teikiamomis galimybėmis, kalbų pasaulio pažinimą papildančiomis ir kalbą ugdančiomis vaizdinėmis ir garsinėmis priemonėmis, taip pat kasdienėmis komunikacinėmis situacijomis, kylančiomis vidaus ir lauko aplinkose.

**Tyrinėjimo ir gilaus mokymosi kontekstas**. Paskirtis – atliepti prigimtinį vaikų smalsumą, įtraukti juos į aplinkos tyrinėjimą, skatinantį giliau suprasti aplinkos objektus, reiškinius ir jų ryšius, atrasti įvairius pažinimo ir mokymosi būdus. Kuriamas kontekstas kupinas žaismės, atviras iššūkiams, jame daug laisvės vaiko spėliojimams, atsakymų į savo keliamus klausimus paieškoms, tyrinėjimu grindžiamiems sprendimams. Sukurtos vidaus ir lauko edukacinės erdvės, lauko tyrinėjimo laboratorijos, kuriose yra tyrinėjimo objektų, priemonių ir medžiagų, STEAM veiklų, vaikų stebinių fiksavimo priemonių – tai padeda vaikams įsitraukti į ilgalaikius stebėjimus, patirti aplinkos objektų ir reiškinių įvairovę.

**Realių ir virtualių aplinkų kontekstas.** Paskirtis – papildyti ir praplėsti realybės kontekstus alternatyviomis skaitmeninėmis galimybėmis patirti ir pažinti, plėtoti vaikų skaitmeninį sumanumą, informatinį mąstymą. Kuriami realios ir virtualios aplinkos sąveikomis grindžiami kontekstai, aplinkas saikingai ir saugiai papildant skaitmeninėmis priemonėmis bei įranga, prioritetą teikiant patirtiniam realių objektų ir reiškinių tyrinėjimui, kūrybiškumui, socialinėms sąveikoms. Vaikų savivaldį mokymąsi skatinančios skaitmeninės priemonės, įvairiomis vaizdo ir garso įvesties bei išvesties įrangą turinčiomis technologijomis kuriamos galimybės vaikams realioje aplinkoje pamatyti plika akimi nematomus procesus ar reiškinius, perkelti realios aplinkos objektus į skaitmeninę erdvę, tyrinėti taisyklių ir laisvės veikti ribas, spręsti problemas, įveikti iššūkius.

**Kūrybinių dialogų kontekstas**. Modeliuojant kūrybinių dialogų kontekstą kuriama vaizduotę, smalsumą, nuostabą kelianti aplinka, akcentuojanti patį kūrybos procesą. Vaikai patiria kūrybos laisvę, išgyvena netikėtumą, kūrybos džiaugsmą ir pasididžiavimą įveikdami kūrybinius iššūkius. Aplinkų estetika ir įvairovė kuria prielaidas vaikams tyrinėti kūrybinės raiškos galimybes, išbandyti daugiau nei vieną būdą įgyvendinti kūrybinę idėją ar išspręsti problemą, pasirinkti alternatyvias raiškos priemones, improvizuoti, kurti ir perkurti. Dinamišką kūrybos procesą palaiko mokytojas kūrėjas, sudarantis sąlygas vaikui laisvai, spontaniškai veikti.

**Judraus patirtinio ugdymosi kontekstas**. Skatinti vaikų judėjimo džiaugsmą ir kasdienį judrumą, didinti judraus mokymosi galimybes. Įdomias, prasmingas ugdymosi situacijas kuria dialogiška vidaus ir lauko aplinkų jungtis, įrangos mobilumas, pritaikymas tyrinėti judesį,

judriais būdais dalyvauti visų ugdymosi sričių veiklose. Panaudojama natūrali ir dirbtinai sukurta, įranga ir priemonėmis papildyta gamtinė aplinka, modeliuojamos vaikus judėti skatinančios iššūkio, saugios rizikos edukacinės erdvės, kuriančios prielaidas subalansuotam ugdymui(si) viduje ir lauke.

|  |
| --- |
| **Ugdymosi sritis****„MŪSŲ SVEIKATA IR GEROVĖ“** |
| ***Vertybinė nuostata,******Esminis gebėjimas*** | ***Iki 3 m.: siekiame 3 žingsnio pasiekimų*** | ***3–6 m.: siekiame 5/6 žingsnio pasiekimų*** |
| ***Pasiekimų sritis:* KASDIENIO GYVENIMO ĮGŪDŽIAI */ Vaiko galia*: BESIRŪPINANTIS SAVIMI IR KITAIS** |
| Domisi, kas padeda augti sveikam ir saugiam. | * Suaugusiojo padedamas ruošia maistą: tepa, laužo, mirko. Pradeda tinkamai naudotis stalo įrankiais.
* Suaugusiojo padedamas naudojasi tualetu, prausiasi ir šluostosi veidą, apsirengia ir nusirengia, apsiauna ir nusiauna batus. Padeda į vietą vieną kitą daiktą.
* Pradeda laikytis susitarimų ir saugiai elgtis lauko aikštelėse.

**Knygelių rinkinys „Žaismė ir atradimai“.** Knygelė ,,Korys“, problemų salos „pokyčiai“ (28 psl.), žaidimas, istorijų kūrimo stotelės ,,milžinai ir nykštukai“ (19 psl.). | * Išvardija, ko reikia valgyti daugiau, o ko mažiau, kad augtų sveikas, esant galimybei pirmenybę teikia sveikatai palankiems maisto produktams. Valgo savarankiškai, tvarkingai.
* Taisyklingai plaunasi rankas. Atsižvelgdamas į tai, ar jam šilta, ar šalta, nusirengia ar apsirengia drabužius. Rūpinasi savo asmeniniais ir bendrais daiktais grupėje: padeda į vietą, saugo, sutvarko.
* Savarankiškai ar priminus laikosi sutartų saugaus elgesio taisyklių grupėje, kieme, išvykose. Paaiškina saugaus elgesio su nepažįstamais žmonėmis, buitiniais prietaisais, aštriais daiktais ir sveikatai pavojingomis medžiagomis taisykles, įvardija aplinkoje esančias nesaugias vietas. Paaiškina, kad jo kūnas priklauso tik jam, sako „stop“, „ne“ reaguodamas į jo privatumą pažeidžiantį elgesį. Paaiškina, kokių profesijų žmonės gali padėti ištikus nelaimei. Žino pagalbos telefono numerį.

**Knygelių rinkinys „Žaismė ir atradimai“.** Knygelė „Atradimų takelis“, tyrinėjimo laboratorija „vandens magija“ (26 psl.), knygelė „Smėlio dėžė“. |
| Esant galimybei renkasi sveikatai palankų maistą, savarankiškai pavalgo, pasirūpina savo kūno švara, prisideda prie aplinkos tvarkos palaikymo, rodo pradinius saugaus elgesio mokykloje įgūdžius, pasako, kaip saugiai elgtis gatvėje, buityje, gamtoje ir su nepažįstamais žmonėmis. |
| ***Pasiekimų sritis:* FIZINIS AKTYVUMAS */ Vaiko galia*: BESIRŪPINANTIS SAVIMI IR KITAIS** |
| Noriai juda, mėgsta judrią veiklą ir žaidimus | * Pastovi ant vienos kojos (3–4 sekundes). Tikslingai skirtingu ritmu eina, apeina arba peržengia kliūtis, eina plačia (25–30 cm) linija. Bėga keisdamas kryptį, greitį, neprarasdamas pusiausvyros. Laikydamasis lipa ir nulipa laiptais pakaitiniu žingsniu.
* Nušoka nuo laiptelio, atsispirdamas abiem kojomis 1–2 kartus pašoka nuo žemės, peršoka liniją. Meta ir gaudo kamuolį abiem rankomis, spiria kamuolį stovėdamas.
* Derina akies ir rankos, abiejų rankų, rankų ir kojų judesius: veria ant virvutės dideles sagas, užsega lipdukais batus, ridena kamuolį abiem rankomis arba pakaitomis dešine ir kaire ranka.

**Knygelių rinkinys ,,Žaismė ir atradimai“.** Knygelė „Judantys laiptai“, judesių tyrinėjimo stotelė „nykštukai ir lobis“ (19 psl.), trys kampai (23–25 psl.), knygelė „Atradimų takelis“ (22 psl.), knygelė „Puodų orkestras“ (14 psl.). | * Ištvermingas, bėga ilgesnius atstumus. Bėga pristatomuoju ar pakaitiniu žingsniu. Šoka į tolį, į aukštį. Žaisdamas laisvai koordinuotai juda, orientuojasi erdvėje. Dažniausiai vaikščioja, stovi, sėdi taisyklingai. Atpažįsta akivaizdžius ženklus, kurie rodo, kad jo kūnui reikia poilsio ar judėjimo.
* Veiksmus su smulkiais daiktais atlieka vikriai, tiksliai ir kruopščiai. Tiksliai valdo pieštuką ir žirkles ką nors piešdamas, kirpdamas. Kuria įvairias konstrukcijas, sudėtingus statinius.

**Knygelių rinkinys ,,Žaismė ir atradimai“.** Knygelė „Judantis pasaulis“ (8 psl.), kūrybiniai judesio tyrinėjimai (13 psl.), kūrybinė laboratorija ,,pagauk šešėlį“ (20 psl.), tyrinėjimų stotelė „robotų breikas, plunksnų valsas“ (30 psl.), tyrinėjimo stotelė ,,judantis skambantis kūnas“ (37 psl.). |
| Tiksliai ir koordinuotai šliaužia, ropoja, eina, bėga, lipa, išlaiko pusiausvyrą judėdamas, meta, gaudo ir spiria kamuolį, spontaniškai ir tikslingai atlieka kasdienius veiksmus, kuriems būtina akių ir rankos koordinacija bei išlavėjusi smulkioji motorika, derina judesius poroje, grupėje šokdamas ar žaisdamas |
| ***Pasiekimų sritis:* SAVIVOKA IR SAVIGARBA / *Vaiko galia*: PASITIKINTIS** |
| Pasitiki savimi ir savo gebėjimais, gerbia save ir kitus. | * Pasako savo vardą ir kas jis yra – berniukas ar mergaitė. Apie save kalba pirmuoju asmeniu, pasako, ką daro, ką turi. Siekia savarankiškumo: „aš pats“.
* Patogiai jaučiasi įprastoje grupės aplinkoje su pažįstamais suaugusiaisiais ir vaikais. Domisi kitų vaikų žaidimais ir grupės veiklomis
* .Suaugusiojo skatinamas domisi supančios kultūrinės aplinkos simboliais. Teigiamai reaguoja į kita kalba kalbančius vaikus, suaugusiuosius ir grupėje apsilankančius svečius.

**Knygelių rinkinys „Žaismė ir atradimai“.** Knygelė „Aš“ pasaulis“, tyrinėjimų laboratorija ,,aš“ atspindžiai“ (16 psl.), tyrinėjimų stotelės „emocijų karuselė“ (24 psl.). | * Teigiamai vertina savo savybes ir gebėjimus, žaisdamas tyrinėja galimus socialinius savo vaidmenis.
* Dalyvauja šeimos, grupės ir mokyklos bendruomenės veiklose. Prisideda prie šeimoje, grupėje ar mokykloje priimamų sprendimų.
* Pasako savo tautybę, šalį, kurioje gyvena, žino savo namų adresą. Tyrinėja savo šalies ir kitų jam įdomių šalių simbolius, kalbą, žemėlapius, žmonių gyvenimo būdą, supranta, kad visi žmonės yra lygūs, pasako keletą šalių panašumų ir skirtumų. Domisi ir dažniausiai laikosi šeimos, grupės, mokyklos, vietinės bendruomenės vertybių ir jam suprantamų pareigų bei teisių.

**Knygelių rinkinys „Žaismė ir atradimai“.** Knygelė „Aš“ – matomas ir nematomas“, ilgalaikis vaikų projektas „įdomiosios istorijos“ (9 psl.), pažinimo salos „kur gimsta mintys?“ (44 psl.). |
| Pažįsta savo kūną, pasako, kad yra berniukas (mergaitė), supranta savo augimą ir gebėjimų tobulėjimą, prisistato kitam, komentuoja, kuo domisi, kas patinka (nepatinka), supranta ir gina savo bei kitų teises būti ir žaisti kartu, priskiria save savo šeimai, grupei, įstaigos bendruomenei, žino savo tautybę, tėvynę. |
| ***Pasiekimų sritis:* SAVIREGULIACIJA IR SAVIKONTROLĖ / *Vaiko galia*: PASITIKINTIS** |
| Nusiteikęs valdyti dėmesį, emocijų raišką ir elgesį. | * Yra ramus ir rodo pasitenkinimą kasdiene tvarka bei ritualais. Jeigu kas nepatinka, nueina šalin, atsisako bendros veiklos, ieško suaugusiojo pagalbos.
* Žaisdamas kalba su savimi, kad sutelktų dėmesį, kontroliuotų veiksmus. Padedamas suaugusiojo įprastose kasdienėse situacijose valdo savo emocijų raišką ir elgesį.
* Pradeda laikytis jam suprantamų suaugusiojo prašymų ir bendrų susitarimų.

**Knygelių rinkinys ,,Žaismė ir atradimai“.** Knygelė ,,Aš pasaulis“, tyrinėjimo stotelės ,,aš – vienas, mes – dviese ar trise“ (30 psl.), ,,mokomės dalytis“ (38 psl.). Knygelė ,,Puodų orkestras“, tyrinėjimo stotelė ,,trepsinčios kojytės“ (14 psl.). Knygelė ,,Atradimų takelis“, tyrinėjimo laboratorija ,,vėjo burtai“ (32 psl.). | * Pats taiko įvairius nusiraminimo, atsipalaidavimo būdus, siūlo juos kitiems.
* Siekdamas tikslo, geba atidėti kai kurių norų patenkinimą.
* Bando susilaikyti nuo netinkamo elgesio provokuojančiose situacijose jas ignoruodamas; vienas ir kartu su kitais ieško taikių išeičių, kad neskaudintų kitų.
* Stengiasi suvaldyti savo pyktį, įniršį.
* Supranta susitarimų, taisyklių prasmę bei naudingumą ir dažniausiai savarankiškai jų laikosi. Lengvai priima dienos ritmo pasikeitimus.

**Knygelių rinkinys ,,Žaismė ir atradimai“.** Knygelė ,,Pasaulis be sienų“, virtuali kelionė, dirbtuvės ,,virtualios kelionės po Lietuvą“ (8 psl.). |
| Sutelkia dėmesį ir pastangas veiklai, dažniausiai laikosi tvarkos ir susitarimų, bendraudamas su kitais elgiasi mandagiai, stengiasi kontroliuoti savo žodžius ir veiksmus, įsiaudrinęs geba nusiraminti. |
| **Ugdymosi sritis****„AŠ IR BENDRUOMENĖ“ (Integruojamos pasiekimų sritys: SAVIREGULIACIJA IR SAVIKONTROLĖ; SAVIVOKA IR SAVIGARBA; APLINKOS PAŽINIMAS)** |
| ***Vertybinė nuostata,******esminis gebėjimas*** | ***Iki 3 m.: siekiame 3 žingsnio pasiekimų*** | ***3–6 m.: siekiame 5/6 žingsnio pasiekimų*** |
| ***Pasiekimų sritis:* SANTYKIAI SU SUAUGUSIAISIAIS IR BENDSRAAMŽIAIS /*****Vaiko galia*: JAUTRUS SOCIALINEI IR KULTŪRINEI ĮVAIROVEI** |
| Nusiteikęs geranoriškai bendrauti ir bendradarbiauti su suaugusiaisiais ir bendraamžiais. | * Drąsiai išbando ką nors nauja, ramiai stebi nepažįstamus žmones, kai šalia yra juo besirūpinantis suaugusysis. Ieško bendraamžių draugijos.
* Siekia veikti savarankiškai, tikisi savo iniciatyvų palaikymo, pagyrimo. Mėgdžioja, tačiau žaidime savaip pertvarko suaugusiųjų veiksmus, žodžius, intonacijas. Trumpam įsitraukia į bendrą žaidimą, pakaitomis su kitu vaiku žaidžia tuo pačiu žaislu. Pradeda suprasti, kuris daiktas yra jo, kuris – kito, o kuriuo naudojamasi bendrai.

**Knygelių rinkinys „Žaismė ir atradimai“.** Knygelė „Aš“ pasaulis“, tyrinėjimo laboratorija ,,viskas apie mane“ (9 psl.). | * Stengiasi geranoriškai, pagarbiai, mandagiai bendrauti su pažįstamais ir nepažįstamais suaugusiaisiais bei vaikais. Palaiko ilgalaikę draugystę mažiausiai su vienu vaiku.
* Supranta, koks elgesys yra priimtinas ar nepriimtinas kitiems ir kodėl. Rodo iniciatyvą susikalbėti ir bendradarbiauti su kitais. Kasdienėse situacijose bando tinkamu būdu išsakyti priešingą nei suaugusiojo ar kito vaiko nuomonę, aiškinasi, tariasi. Pradeda tarpininkauti kitiems vaikams, jiems sprendžiant tarpusavio nesutarimus.
* Domisi socialiniais ir kultūriniais skirtumais tarp vaikų, jų šeimų ir natūraliai juos priima. Parodo supratimą ir pagarbą kitokiai išvaizdai, kitokiam požiūriui, kitai kultūrai.
* Supranta, kad gyvendamas grupėje turi susitarti dėl visiems priimtino elgesio.
* Suvokia savo veiksmų akivaizdžias pasekmes sau, kitiems ir visai grupei.

**Knygelių rinkinys „Žaismė ir atradimai“.** Knygelė „Aš“ pasaulis“, atradimų stotelė ,,Emocijų karuselė. Savo emocijų atpažinimas“(24 psl.). |
| Pasitiki mokytojais, juos gerbia, ramiai jaučiasi su jais kasdienėje ir neįprastoje aplinkoje, iš jų mokosi, drąsiai dalinasi savo mintimis, žino, kaip elgtis su nepažįstamais suaugusiaisiais. Geranoriškai elgiasi su bendraamžiais, supranta savo žodžių ir veiksmų pasekmes sau ir kitiems. |
| **Ugdymosi sritis****„TYRINĖJU IR PAŽĮSTU APLINKĄ“ (Integruojamos pasiekimų sritys: KALBŲ SUPRATIMAS)** |
| ***Vertybinė nuostata,******esminis gebėjimas*** | ***Iki 3 m.: siekiame 3 žingsnio pasiekimų*** | ***3–6 m.: siekiame 5/6 žingsnio pasiekimų*** |
| ***Pasiekimų sritis:* APLINKOS PAŽINIMAS / *Vaiko galia*: JAUTRUS SOCIALINEI IR KULTŪRINEI ĮVAIROVEI** |
| Nori pažinti ir suprasti aplinkinį pasaulį, džiaugiasi sužinojęs ką nors nauja. | * Atpažįsta ir reaguoja į netolimoje praeityje vykusius šeimos ar grupės įvykius, užfiksuotus nuotraukose, įrašuose ir kt. Natūraliai įsitraukdamas į kasdienius, rutininius įvykius ir veiklas, parodo, kad žino paros dalių seką ir jaučia veiklų trukmę (vyko ilgai ar trumpai).
* Pažįsta daugiau artimiausioje aplinkoje esančių augalų, gyvūnų, pradeda vartoti tikslius jų pavadinimus. Dalyvauja prižiūrėdamas augalus. Atpažįsta rečiau pasitaikančius gamtos reiškinius (vaivorykštė, perkūnija).
* Turėdamas galimybę renkasi būti patinkančioje gamtinėje, socialinėje, kultūrinėje aplinkoje, džiaugiasi ten esančiais objektais.

**Knygelių rinkinys „Žaismė ir atradimai“.** Knygelė „Atradimų takelis“, tyrinėjimo laboratorija ,,pypt! šitas tinka!“ (18 psl.). | * Pasako savo šalies ir sostinės pavadinimą. Papasakoja apie tradicines šventes, jas palygina su kai kuriomis kitų tautų šventėmis. Skiria ir pavadina suaugusių šeimos narių ir kitas dominančias profesijas, pasakoja, ką dirba aptariamų profesijų atstovai, kokia jų sukuriamų daiktų ir paslaugų vertė, kaip vyksta jų mainai. Samprotauja apie tai, kaip žmonės gyveno, ką dirbo seniau, kokie daiktai buvo naudojami, kaip jie pasikeitė, kaip atrodo dabar. Vartoja savaitės dienų pavadinimus, žodžius praeičiai, dabarčiai, ateičiai apibūdinti.
* Įžvelgia gyvūnų ir augalų kai kuriuos panašumus ir skirtumus, pagal kuriuos juos grupuoja. Dalinasi savo žiniomis apie tai, kur gyvena ir kuo minta gyvūnai, kur kokie augalai, grybai auga, kokių sąlygų jiems reikia. Pradeda suprasti Žemės, Saulės, Mėnulio ir kitų dangaus kūnų ryšius. Įžvelgia, kaip keičiasi kai kurių gyvūnų ir augalų gyvenimas skirtingais metų laikais.
* Jaučiasi atsakingas už socialinę, kultūrinę ir gamtinę aplinką bei jos ateitį: apmąsto ir siūlo būdus, kaip ja rūpintis, prižiūrėti, puošti. Paaiškina, kodėl išteklius reikia tausoti. Tyrinėdamas savo šalies ir nutolusių vietovių gyvenamąsias sąlygas, samprotauja apie žmogus ir gamtos ryšį. Pradeda jausti prieraišumą artimiausiai socialinei, kultūrinei ir gamtinei aplinkai, išreikšdamas jį veikloje ir kūryboje.

**Knygelių rinkinys „Žaismė ir atradimai“.** Knygelė „Dėlionių kilimas“, vaikų projektas, tyrinėjimų stotelės, problemų sprendimo stotelės ,,figūrų kilimas“ (18 psl.), tyrinėjimo stotelės, pažinimo salos ,,grupavimo abėcėlė“ (23 psl.). |
| Pažįsta jam suprantamus socialinius, kultūrinius ir gamtos objektus bei reiškinius, juos įvardija ir apibūdina, žinojimą pritaikydamas žaidimuose ir kitose veiklose. |
| ***Pasiekimų sritis:* MATEMATINIS MĄSTYMAS / *Vaiko galia*: LANKSČIAI MĄSTANTIS** |
| Nusiteikęs pažinti pasaulį jam suprantamais matematiniais būdais. | * Nuosekliai įvardija skaičius 1, 2, 3, atpažįsta ir susieja įvairias „matomų skaičių“ išraiškas (rankos pirštai, taškai, brūkšneliai), paduoda tiek daiktų, kiek prašoma. Supranta, ką reiškia būti pirmam, antram.
* Palygina du daiktus, besiskiriančius tik ilgiu, mase ar tūriu, veikdamas (suartindamas, pakilnodamas, pilstydamas vandenį ar smėlį). Parodo, kuris iš dviejų daiktų yra ilgas – trumpas, sunkus – lengvas, pilnas – tuščias ir pan.
* Surikiuoja kelių objektų rinkinį pagal ilgumą ar stambumą į vieną eilę.
* Tapatina, atrenka kelis daiktus (jų vaizdus) pagal spalvą, formą, dydį.
* Kopijuoja dviejų elementų sekas (vaizdines, garsines, judesio).

**Knygelių rinkinys „Žaismė ir atradimai“.** Knygelė „Puodų orkestras“, tyrinėjimų stotelė „didelė – maža spalvota žuvis“ (8 psl.). Knygelė „Korys“, žaidimas, istorijų kūrimo stotelės, atradimų stotelės, pažinimo salos „Milžinai ir nykštukai“ (19 psl.). Knygelė „Medžiagų dialogai“. | * Nuosekliai įvardija skaičius nuo 0 iki 10, juos parašo skaitmenimis. Paduoda tikslų daiktų skaičių, kai jų yra daugiau nei 5; pasako, kiek jų yra daugiau už 5 ir kelių trūksta iki 10. Atlieka sudėties ir atimties veiksmus 7-ių ribose. Žymi, skaičiuoja, vaizduoja duomenis, naudojasi grafiniais jų vaizdais spręsdamas problemas.
* Kalbėdamas apie ateities įvykius, pradeda vartoti žodžius: būtinai, tikrai įvyks; gali būti, įmanoma, kad įvyks; taip negali būti, niekada neįvyks.
* Palygina du tris mažai besiskiriančius išmatuojamus dydžius, randa žodžių nedideliam jų skirtumui apibūdinti (šiek tiek didesnis, truputį ilgesnis, beveik vienodi, panašaus aukščio ir pan.).
* Apibūdindamas aplinkos objektus, vartoja bent penkis dvimačių ir trimačių figūrų pavadinimus (skritulys, kvadratas, trikampis, kubas, rutulys). Žinomas figūras pavadina taisyklingai, nepriklausomai nuo jų padėties ar dydžio. Atrenka figūrai sukomponuoti reikalingas detales ir jas tinkamai sudėlioja.
* Apibūdina, kaip vienas kito atžvilgiu yra išsidėstę matomi daiktai. Išgirdęs ar pamatęs judėjimo su krypties pakeitimu planą, jį iš atminties įvykdo, atkuria, geba pasakyti ir bando pavaizduoti, kaip reikėtų sugrįžti (judėti atbuline tvarka).
* Nukopijuoja, pratęsia, sukuria seką iš dviejų pasikartojančių elementų.

**Knygelių rinkinys „Žaismė ir atradimai“.** Knygelė „Energijos upė“, kūrybinės dirbtuvės, atradimų laboratorija „mechaninė energija, energijos virsmai“ (8 psl.), „paprastieji mechanizmai“ (16 psl.), „tiltai“ (39 psl.). Knygelė „Aš“ matomas – nematomas“, tyrinėjimų laboratorija „kitoks nei aš“ (38 psl.). |
| Atranda skaičių ir figūrų pasaulį, plėtoja supratimą ir kalbą apie skaičiavimo ir matavimo būdus, jų taikymą aplinkai pažinti, problemoms spręsti, geba išreikšti pastebėjimus apie objektų kiekį, formą, dydį, sekas, vietą ir judėjimo kryptį. |
| ***Pasiekimų sritis:* SKAITMENINIS SUMANUMAS / *Vaiko galia*: LANKSČIAI MĄSTANTIS** |
| Nusiteikęs pažinti, išbandyti ir saugiai naudoti aplinkoje esančias skaitmenines technologijas. | * Žaidžia mokyklos aplinkoje esančiais įvairiais išmaniaisiais žaislais be ekranų (pvz., robotukais), naudodamas pagrindines jų paleidimo ir veikimo funkcijas.
* Žodžiais, garsažodžiais, veiksmais parodo kasdienių darbų ir veiklų atlikimo žingsnių eiliškumą, atlieka mokytojo ar kitų vaikų sakomas komandas.
* Pradeda laikytis išmaniųjų žaislų, daiktų paprasčiausių saugaus naudojimo taisyklių.

**Knygelių rinkinys ,,Žaismė ir atradimai“.** Knygelė ,,Atradimų takelis”, tyrinėjimo laboratorija ,,Pypt! Šitas tinka!” (18 psl.), ,,gamtos radinių kraitelė” (46 psl.). | * Mokytojo prižiūrimas pasirenka ir naudoja pagal amžių tinkamas interneto svetaines, programėles, kad galėtų atlikti projektines veiklas, kūrybines užduotis.
* Įgyvendindamas kūrybinius sumanymus, derina bent dvi mokytojo pasiūlytas vaiko gebėjimus atitinkančias skaitmenines priemones (fotografavimo, piešimo, nuotraukų apdorojimo, garso įrašymo), skirtingus turinio tipus (vaizdą, judantį vaizdą, garsą, tekstą). Domisi kitų ir dalinasi savo sukurtu skaitmeniniu turiniu.
* Programavimo aplinkose kuria ir vykdo paprastas komandų sekas. Pradeda suprasti, kaip valdomi robotai, išbandydamas sudarytą paprastą programą atpažįsta klaidas ir koreguoja veiksmų seką.
* Supranta pagrindines skaitmeninio turinio (pvz., nuotraukų, piešinių, vaizdo įrašų) saugaus dalinimosi taisykles.

**Knygelių rinkinys ,,Žaismė ir atradimai“.** Knygelė ,,Judantis pasaulis“, žaidimas „pasakyk ir aš padarysiu!” (44 psl.). Knygelė ,,Realybių žaismė”, realybių žaidimai ,,rask, kur tai yra? (9 psl.) |
| Geba pažinti ir naudoti lengvai valdomas skaitmenines priemones, kurti elementarų skaitmeninį turinį, sudaryti kelių vienas po kito einančių veiksmų programas. |
| **Ugdymosi sritis****„AŠ KALBŲ PASAULYJE“ (Integruojamos pasiekimų sritys: MENINĖ RAIŠKA, SKAITMENINIS SUMANUMAS)** |
| ***Vertybinė nuostata,******esminis gebėjimas*** | ***Iki 3 m.: siekiame 3 žingsnio pasiekimų*** | ***3–6 m.: siekiame 5/6 žingsnio pasiekimų*** |
| ***Pasiekimų sritis:* KALBŲ SUPRATIMAS / *Vaiko galia*: KOMUNIKABILUS** |
| Domisi žodiniais ir nežodiniais komunikavimo būdais, yra nusiteikęs išklausyti ir suprasti kitą. | * Trumpam susikaupia klausydamas suaugusiojo ar kitų vaikų; supranta ir reaguoja į dažnai vartojamus veiksmų ir ypatybių pavadinimus, 3–4 žodžių sakinius, klausimus, kurie prasideda žodžiais: „kas“, „ką“, „kur“, „kiek“, du vienas paskui kitą sekančius prašymus; greitai mokosi naujų žodžių.
* Reaguoja į išgirstus ritmo darinius, intonavimą, supranta kūno kalbą, mimiką, dažnai naudojamų gestų, simbolinių paveikslėlių, ženklų prasmę.
* Varto knygeles, skiria paveikslėlius nuo teksto, klausia, kas parašyta arba prašo paskaityti, geba sieti paveikslėliuose vaizduojamus objektus su konkrečiais aplinkos daiktais.
* Stengiasi išklausyti trumpus skaitomus, pasakojamus ar dainuojamus tekstus, girdėto kūrinio prasmę atskleidžia vaidindamas, žaisdamas ar pasakydamas keletą žodžių.

**Knygelių rinkinys ,,Žaismė ir atradimai“.** Knygelė ,,Puodų orkestras“, tyrinėjimų stotelė ,,didelė – maža spalvota žuvis“ (8 psl.). Knygelė ,,Judantys laiptai“, judesių tyrinėjimo stotelė ,,spalvų akvariumas“ (12 psl.), ,,magijos žemė“ (15 psl.), ,,voriukų lenktynės“ (27 psl.). | * Klausosi draugų ir savo kalbos įrašų; supranta pajuokavimus, dviprasmybes, erzinimus, dažnai girdimus frazeologizmus, humoro elementus, pradeda suprasti kai kurių žodžių ar frazių perkeltinę reikšmę; supranta keletą artimiausioje aplinkoje vartojamų kitos kalbos žodžių.
* Atpažįsta, kokie integruoti raiškos būdai ir priemonės buvo panaudoti perteikiant jausmą, idėją ar mintį.
* Supranta, kad raštas yra sistema, turinti taisykles; suaugusiojo skaitomą tekstą knygoje seka akimis ar pirštu iš kairės į dešinę, iš viršaus į apačią; supranta, kad garsai ir raidės sudaro žodį, atpažįsta nuo kelių iki keliolikos abėcėlės raidžių; pradeda skirti paprastos garsinės sandaros žodžius sudarančius garsus, skiemenis.
* Domisi įvairiais rašytiniais tekstais, iš iliustracijų ir vieno kito atpažįstamo žodžio supranta jų siužetą; supranta jam skaitomų sudėtingesnių tekstų turinį, įvykių eigą, numato, kas tekste galėtų įvykti toliau.

**Knygelių rinkinys ,,Žaismė ir atradimai“.** Knygelė ,,Judantis pasaulis“, žaidimas ,,pasakyk ir aš padarysiu!“ (44 psl.). Knygelė „Aš“ – matomas ir nematomas“, tyrinėjimų laboratorija ,,nematoma maisto kelionė“ (25 psl.), kūrybinės dirbtuvės ,,nenuilstanti širdelė“ (32 psl.). |
| Klausosi ir supranta kitų kalbėjimą, įvairiomis formomis, būdais ir priemonėmis perteikiamas prasmes, amžių atitinkančius įvairaus pobūdžio tekstus. |
| ***Pasiekimų sritis:* KALBINĖ RAIŠKA / *Vaiko galia*: KOMUNIKABILUS** |
| Nusiteikęs kalba ir kitomis komunikavimo priemonėmis bendrauti su kitais, išreikšti savo patirtį, jausmus, mintis ir emocijas. | * 2–3 žodžių vientisiniais sakiniais kalba ir klausinėja apie tai, ką mato ir girdi, apie aplinkos objektus, jų savybes, įvykius; inicijuoja pokalbius, kreipdamasis į suaugusįjį ar vaiką, atsako į paprastus klausimus; vartoja kelias dažniausias mandagumo frazes; taisyklingai vartoja kai kurias gramatines formas.
* Domisi laidomis, animaciniais filmais vaikams, skatinamas kalba apie juos; suaugusiojo padedamas kartoja girdėtus eiliuotų tekstų ar dainų fragmentus; išskiria didžiausią įspūdį palikusius pasakojimo epizodus, labiausiai patikusius veikėjus, jų veiklas.
* Stebi ir mėgdžioja rašančius suaugusiuosius: imituoja, brauko, keverzoja, piešinėja, palikdamas ženklus.

**Knygelių rinkinys ,,Žaismė ir atradimai“.** Knygelė ,,Atradimų takelis“, tyrinėjimo „pypt! Šitas tinka!” (18 psl.). Knygelė ,,Judantys laiptai“, judesių tyrinėjimo stotelė ,,nykštukai ir lobis” (19 psl.), „trys kampai“ (23 psl.). | * Atsižvelgdamas į bendravimo tikslą ir situaciją, išsako savo patirtį, norus, svajones, pasiūlymus, svarstymus, aiškinasi, diskutuoja; vartoja mandagumo ir vaizdingus žodžius (sinonimus, antonimus ir kt.); klausinėja apie tai, ką išgirdo, matė, pajautė, sužinojo, sprendžia problemas; tinkamai pradeda, plėtoja, keičia ir baigia pokalbį; bando komunikuoti su kitakalbiu vaiku, suaugusiuoju.
* Kuria, pasakoja istorijas pagal paveikslėlių seką, nuosekliai paminėdamas pagrindinius įvykius, atpasakoja girdėtas istorijas, pritaiko girdėtų siužetų fragmentus žaidimų scenarijuose, meninėje veikloje; keliais būdvardžiais apibūdina istorijų veikėjus; perpasakoja informaciją iš įvairaus žanro knygų. Kopijuoja aplinkoje matomus žodžius, spausdintinėmis raidėmis rašo savo vardą, kelis žodžius.

**Knygelių rinkinys ,,Žaismė ir atradimai“.** Knygelė ,,Kalbos gelmė“, tyrinėjimų stotelė, kūrybinė laboratorija „lėtas knygos skaitymas“ (43 psl.); tyrinėjimų stotelė, kūrybinės dirbtuvės ,,kai knyga – didesnė už mane“ (38 psl.). |
| Naudodamas žodines ir nežodines raiškos priemones, dalinasi savo patirtimi, jausmais, mintimis, įsitraukia į pokalbį ir jį plėtoja, pasakoja, atpasakoja ir kuria paprastas istorijas, kopijuoja aplinkoje matomus žodžius, parašo savo vardą. |
| **Ugdymosi sritis****„KURIU IR IŠREIŠKIU“ (Integruojamos pasiekimų sritys: KALBINĖ RAIŠKA)** |
| ***Vertybinė nuostata,******esminis gebėjimas*** | ***Iki 3 m.: siekiame 3 žingsnio pasiekimų*** | ***3–6 m.: siekiame 5/6 žingsnio pasiekimų*** |
| ***Pasiekimų sritis:* MENINĖ RAIŠKA / *Vaiko galia*: KŪRYBINGAS** |
| Domisi menų kalbomis, jaučia meninės raiškos džiaugsmą. | * **Dailės posritis**
* Žaisdamas su erdvinėmis ir grafinėmis priemonėmis bei medžiagomis, tyrinėja ant skirtingų paviršių paliktus pėdsakus ar išgautus vaizdus, mėgaujasi skirtingais potyriais.
* Kuria statinius, lipdinius, keverzones ar „galvakojus“.
* Grafinius ir erdvinius kūrinius palydi garsais, veiksmais, sava kalba. Pradeda rinktis jam patrauklias raiškos priemones, medžiagas.
* ***Muzikos posritis***
* Apžiūrinėja, tyrinėja muzikos instrumentus, aplinkos daiktus, jais išgauna garsus. Eksperimentuoja balsu: kuria ir rečituoja savitus žodžius; paskatintas kūnu išgauna garsus, išbando naujus judesius, tinkančius dainuojant ar klausant muzikos. Vienas ir kartu su kitais dainuoja nesudėtingas daineles, jų tekstą interpretuoja kūno judesiais. Imituoja ritmo ir melodinius darinius, vis tiksliau išlaiko ritminį pulsą. Spontaniškai dainuoja „arioso“ dainas, kuriose platesnis diapazonas, juntamas metras ir reguliariai pasikartojantys ritmo dariniai, panaudojamos frazės iš išmoktų dainų. Groja lengvai įvaldomais melodiniais ir mušamaisiais instrumentais. Juda (su priemonėmis ir be jų) klausydamas ir kurdamas. Išlaiko dėmesį klausydamasis muzikos kūrinio, atpažįsta kai kurias anksčiau girdėtas melodijas ir klausytus kūrinius.
* Įvardija arba parodo, kad supranta kai kuriuos muzikos kontrastus (garsiai – tyliai; greitai – lėtai, linksmai – liūdnai). Muzikinę raišką naudoja kitoje veikloje. Noriai muzikuoja individualiai ir grupėje.
* ***Šokio posritis***
* Tyrinėja ir atranda naujų judesių bei jų derinimo būdų. Judėdamas tyrinėja savo ir kitų vaikų asmenines erdves.
* Atlieka paprastus ratelius ir dainuojamuosius žaidimus, bandydamas nustatyta kryptimi koordinuotai judėti su kitais. Vienu metu judina kelias kūno dalis. Improvizuoja judesiais atliepdamas muzikos nuotaiką ir savybes, kuria, kurį laiką prisimena ir kartoja įvairias dviejų trijų judesių kombinacijas.
* Natūraliai ir džiaugsmingai šoka ir individualiai, ir drauge su kitais.
* ***Teatro posritis***
* Išbando balso, kūno ir mimikos raiškas ir priemones, siekdamas emocinio poveikio aplinkiniams pasirenka pritarimo sulaukusias raiškas.
* Režisūrinių ir vaidmenų žaidimų metu atlikdamas pasirinktą vaidmenį pasitelkia kūno judesius, veido mimiką, balso intonacijas ir priemones.

**Knygelių rinkinys ,,Žaismė ir atradimai“.** Knygelė „Kūrybiniai dialogai“, kūrybinės ateljė „popieriaus ir virvės dialogas“ (8 psl.), kūrybinės ateljė „vielos ir polietileno dialogas“ (14 psl.), kūrybinės ateljė „popieriaus ir molio dialogas“ (19 psl.). | * **Dailės posritis**
	+ Eksperimentuoja sudėtingesnėmis dailės technikomis (gratažas, monotipija), skaitmeninio piešimo ir kitomis kompiuterinėmis technologijomis.
* Kuria darbus, pasižyminčius fantastinėmis detalėmis, grafiniais ženklais (skaitmenimis, žodžiais, raidėmis, rodyklėmis). Turi išankstinį kūrybinį sumanymą, nuosekliai bando jį įgyvendinti; įgyvendindamas įvairias idėjas dažniausiai tikslingai pasirenka dailės priemones ir technikas. Kartu su kitais kuria bendrus dailės darbus.
	+ Komentuoja ir kitaip reiškia nuomonę apie savo, kitų vaikų, menininkų darbus vartodamas žinomas dailės sąvokas. Gali išvardyti keletą technikų (piešta, fotografuota, tapyta). Samprotauja apie dailės kūrinių paskirtį. Supranta, kad yra skirtingos dailės rūšys.
* ***Muzikos posritis***
* Tyrinėdamas ir išbandydamas garsų pasaulį balsu, instrumentais ir aplinkoje esančiais daiktais, lygina, apibūdina, grupuoja garsus. Išbando grojimą smulkesnės motorikos įgūdžių reikalaujančiais muzikos instrumentais.
* Dainuoja (vienas, poroje ar grupėje) sudėtingesnio ritmo, melodijos, platesnio diapazono vienbalses dainas, jas gana tiksliai intonuoja, įsiklausydamas į savo ir draugų dainavimą. Kuria ritminius ir melodinius darinius, improvizuoja ir komponuoja jungdamas kelis atskirus muzikos elementus (melodiją, ritmą, harmoniją, tembrą, tempą ir dinamiką). Pateikia savo muzikinę kūrybą grafiniais ženklais arba naudodamas skaitmenines programas. Kuria garsinius fonus ir perkusinius akompanimentus.
* Vartoja vis daugiau muzikos sąvokų, sugeba atlikti ir supaprastintu būdu pavaizduoti ketvirtines, aštuntines ir pusines natas bei pauzes. Išklausęs muzikos kūrinį trumpai nusako, kodėl kūrinys patiko ir kuo jis įdomus, aptaria, kur ir kada girdi muziką savo aplinkoje, nusako muzikinio kūrinio paskirtį ir kontekstą. Dalinasi įspūdžiais, užduoda klausimus apie matytus koncertus, aptaria atlikėjų ir klausytojų vaidmenis gyvai atliekant muziką.
* ***Šokio posritis***
* Siūlo naujus šokio raiškos būdus, eksperimentuoja, kaip judesiais galima pavaizduoti įvairias emocijas ir nuotaikas, charakteringus veikėjų judesius.
	+ Šoka sudėtingesnius autorinius ir liaudies šokius bei ratelius (tiltelius, grandinėles). Improvizuodamas ir kurdamas kompozicijas perteikia temą, siužetą ar pasirinktą nuotaiką, įtraukdamas šokio judesiui būdingas ypatybes. Padedamas mokytojo grafiškai fiksuoja savo sukurto šokio eigą.
* Apibūdina savo atlikto, sukurto ar stebėto šokio tempą, nuotaiką, charakteringus judesius, temą. Aiškina, kodėl kitų sukurti šokiai patiko ir kuo jie įdomūs; nusako, kur ir kada mato šokį savo aplinkoje, mokykloje ir už jos ribų.
* ***Teatro posritis***
	+ Tyrinėja simbolinio personažo esmines savybes, emocijas ir jausmus, juos perteikia charakteringais kūno judesiais, veido išraiškomis, balso intonacijomis.
* Kuria lėlių, šokio, dramos, operos „spektaklius“ kartu su kitais vaikais, drąsiai improvizuoja „bendraudamas“ su jų kuriamais veikėjais; drauge su mokytojais ir vaikais dalyvauja improvizacinio pobūdžio teatralizuotuose renginiuose ir juose prisiima skirtingus vaidmenis.
	+ Dalinasi savo teatrine patirtimi su kitais, apibūdina įsimintinus spektaklio epizodus, teatro formomis perteikiamas idėjas susieja su konkrečiomis gyvenimiškomis situacijomis ir išgyvenimais.

**Knygelių rinkinys ,,Žaismė ir atradimai“.** Knygelė „Energijos upė“, kūrybinės dirbtuvės ,,statiniai“ (34 psl.), kūrybinės dirbtuvės, atradimų laboratorija ,,tiltai“ (39 psl.). Knygelė „Dėlionių kilimas“, tyrinėjimų stotelės, atradimų stotelės, spontaniški tyrinėjimai ,,dvimatės ir trimatės figūros“ (8 psl.). |
| Pagal savo išgales tyrinėja menų kalbas, spontaniškai ir tikslingai išreiškia emocijas, įspūdžius, mintis, idėjas jau įvaldytomis meninės raiškos priemonėmis, atpažįsta savo meninius pomėgius, vartoja paprasčiausias jam žinomas ir suprantamas menines sąvokas savo patirčiai išreikšti. |
| ***Pasiekimų sritis:* ESTETINIS SUVOKIMAS / *Vaiko galia*: KOMUNIKABILUS** |
| Domisi, gėrisi, grožisi gamtine ir kultūrine aplinka. | * Emocingai reaguoja girdėdamas garsų, intonacijų sąskambį, stebėdamas savo ir kitų piešinius, paveikslus, šokių judesius, gamtos objektus bei reiškinius.
* Skirtingai reaguoja į estetinio patyrimo kontrastus (gražu – bjauru; šviesu – tamsu; tylu – garsu).
* Turi savo nuomonę (patinka, nepatinka) apie savo ir kitų kūrybą bei aplinką.
* Džiaugiasi, rodo, ką nors sako kitiems apie savo kūrybą.

**Knygelių rinkinys ,,Žaismė ir atradimai“.** Knygelė „Puodų orkestras”, kūrybinė laboratorija „garsas, ką aš girdžiu” (24 psl.), tyrinėjimų stotelė „skambantys puodai” (34 psl.). | * Įgyvendindamas naujas kūrybines idėjas nebijo eksperimentuoti, laužyti taisykles ir normas, žaismingai stulbinti.
* Atpažįsta meno paskirtis ir kontekstus, patirtus meno kūrinius susieja su savo asmenine raiška.
* Pasakoja apie matytus dailės kūrinius, patirtą muziką, vaidinimą, šokį, jų siužetus, veikėjus, nuotaiką; gamtoje ir žmogaus sukurtoje aplinkoje kilusius vaizdinius. Siūlo, kaip savo aplinkoje ir už mokyklos ribų panaudoti tai, kas jam patinka ir priimtina. Vertina savo ir kitų kūrybinę veiklą, pasakydamas vieną kitą argumentą.

**Knygelių rinkinys ,,Žaismė ir atradimai“.** Knygelė ,,Kalbos ir knygos gelmė“. |
| Atpažįsta įvairius gamtinės ir kultūrinės aplinkos reiškinius, reaguoja į juos, jaučia, suvokia ir, remdamasis savo supratimu, aptaria estetinius jų ypatumus, dalinasi asmeninėmis estetinėmis patirtimis, džiaugiasi savo ir kitų kūryba. |
| **Pagal mokyklos ugdymo(si) organizavimo modelį pasiekimų sritys (EMOCIJŲ SUVOKIMAS IR RAIŠKA; PROBLEMŲ SPRENDIMAS; TYRINĖJIMAS; KŪRYBIŠKUMAS; GEBĖJIMAS ŽAISTI; MOKĖJIMAS MOKYTIS) yra būdingos ir visoms ugdymo(si) sritims** |
| **Vertybinė nuostata,****esminis gebėjimas** | **Iki 3 m.: siekiame 3 žingsnio pasiekimų** | **3–6 m.: siekiame 5/6 žingsnio pasiekimų** |
| ***Pasiekimų sritis:* EMOCIJŲ SUVOKIMAS IR RAIŠKA / *Vaiko galia*: PASITIKINTIS** |
| Domisi savo ir kitų emocijomis bei jausmais. | * Pradeda atpažinti, ką jaučia, turi savus emocijų ir jausmų raiškos būdus, pradeda vartoti emocijų pavadinimus.
* Domisi kito vaiko ar suaugusiojo įvairių emocijų ir jausmų raiška, pastebi aiškiai reiškiamas emocijas, į jas skirtingai reaguoja (pasitraukia šalin, jei kitas piktas; glosto, jei kitas nuliūdęs).

**Knygelių rinkinys „Žaismė ir atradimai“.** Knyga „Atradimų takelis“, tyrinėjimo laboratorija „veidrodėli veidrodėli“ (14 psl.). Knyga „Judantys laiptai“, judesių tyrinėjimo stotelė „Nykštukai ir lobis“ (19 psl.). Knyga „Aš“ pasaulis“ tyrinėjimų stotelė „emocijų karuselė“ (24 psl.), „Mokomės dalytis“ (38 psl.). Knyga „Smėlio dėžė“, tyrinėjimų stotelė „Atpažink save“ (8 psl.). | * Apibūdina savo emocijas ir jausmus, skirtingus jų raiškos būdus, pakomentuoja emocijas ir jausmus sukėlusias situacijas bei priežastis.
* Gana tiksliai iš veido mimikos, balso, kūno pozos nustato ir pasako, kaip jaučiasi kitas; pastebi nuskriaustą, nusiminusį ir dažniausiai geranoriškai stengiasi jam padėti.
* Pradeda kalbėtis apie tai, kaip jaučiasi ir išreiškia jausmus, kokie emocijų ir jausmų raiškos būdai yra tinkami, kas gali padėti pasijusti geriau, jei esi nusiminęs, piktas.

**Knygelių rinkinys „Žaismė ir atradimai“.** Knygelė ,,Mokymosi veidrodis“ istorijų kūrimo stotelės ,,kaip man lengviau suprasti ir kurti?“ (28 psl.). Knygelė ,,Kalbos ir knygos gelmė”, bendravimo sala ,,bežodis, bespalvis filmas“(14 psl.). |
| Atpažįsta, atliepia, įvardija, aptaria savo ir kitų emocijas ar jausmus, jų priežastis, įprastose ramiose situacijose emocijas ir jausmus išreiškia tinkamais, kitiems priimtinais būdais, žodžiais ir elgesiu atliepia kito jausmus. |
| ***Pasiekimų sritis:* PROBLEMŲ SPRENDIMAS / *Vaiko galia*: SĖKMINGAI BESIMOKANTIS** |
| Nusiteikęs priimti iššūkius ir spręsti problemas. | * Susidūręs su kliūtimi, žodžiais, mimika ir kūno kalba parodo suaugusiajam, su kokia problema susidūrė.
* Bando savarankiškai spręsti kasdienes problemas. Nepavykus stebi, kaip tai daro kiti ir išbando jų taikomus problemų sprendimo būdus arba kreipiasi pagalbos į suaugusįjį.
* Atsižvelgia į ankstesnę patirtį ir taiso, tobulina sprendimą.

**Knygelių rinkinys „Žaismė ir atradimai“.** Knygelė „Korys“ bendravimo salos, problemų sprendimo stotelės, vaikų projektas, pažinimo salos „pokyčiai“ (28 psl.). Knygelė „Kalbos spintelė“, kūrybinė laboratorija „mažieji režisieriai“(13 psl.). Knygelė „Atradimų takelis“, tyrinėjimo laboratorija „gamtos radinių kraitelė“ (46 psl.). Knygelė „Aš“ pasaulis“, tyrinėjimų stotelės „aš moku, aš galiu“ (51 psl.). | * Atpažįsta ir natūraliai priima sudėtingą veiklą, kliūtis, sunkumus ar problemas, yra nusiteikęs jas savarankiškai ar drauge su kitais įveikti.
* Susidūręs su nauja problema, taiko turimas žinias ir patirtį, pradeda problemą vertinti iš skirtingų perspektyvų. Pasirenka tinkamiausią sprendimą iš kelių galimų, tariasi su kitais, siūlo ir priima pagalbą.
* Stebi, aptaria ir atsižvelgia į priimtų sprendimų pasekmes.

**Knygelių rinkinys „Žaismė ir atradimai“.** Knygelė „Aš“– matomas ir nematomas“, tyrinėjimų laboratorija „nematoma maisto kelionė“ (25 psl.), tyrinėjimų stotelės „asmeninė erdvė“ (55 psl.).  |
| Geba atpažinti ir įvardyti iššūkį, problemą, kliūtį, savarankiškai ir drauge su kitais ieško iššūkio įveikos, problemos sprendimo būdų, apsvarsto ir pasirenka tinkamus konkrečiai situacijai, įvertina priimtų sprendimų pasekmes. |
| ***Pasiekimų sritis:* TYRINĖJIMAS / *Vaiko galia*: SĖKMINGAI BESIMOKANTIS** |
| Domisi viskuo, kas vyksta aplinkui, noriai stebi, bando ir samprotauja. | * Smalsauja, stebisi; atsargiai elgiasi su nepažįstamais daiktais ir medžiagomis; stebi ir bando aiškintis, kas tai yra, kaip tai veikia, vyksta.
* Fantazuoja ir eksperimentuoja su gamtine medžiaga, formomis, dydžiais, kiekiais, spalvomis, judesiu, mimika, garsais ir intonacija; tyrinėdamas atranda naujus veikimo būdus.
* Pamėgdžiodamas suaugusįjį ilgesnį laiką įsitraukia į tyrinėjimo veiklas; džiaugiasi tyrinėjimo atradimu, rezultatą rodo kitiems.

**Knygelių rinkinys „Žaismė ir atradimai“.** Knygelė „Medžiagų dialogai“ kūrybinė ateljė ,,purvo piešiniai, linija ir dėmė“ (18 psl.), ,,judantys voleliai“ (23 psl.). Knygelė „Kalbos spintelė“, kūrybinė laboratorija, tyrinėjimų stotelė ,,pojūčių ratas, balta“ (26 psl.). Knygelė „Atradimų takelis“, tyrinėjimo laboratorija ,,tyrinėju liesdamas“ (8 psl.). | * Domisi daiktų ir reiškinių savybėmis, tyrinėja, kaip auga augalai ir gyvūnai, kaip auga ir keičiasi jis pats; kaip žmonės gyveno seniau ir kaip gyvena dabar; kaip jie gyvena kitose šalyse, kuo jie panašūs ir kuo skiriasi.
* Lygina daiktus, medžiagas, augalus, gyvūnus, žmones, atsižvelgdamas į jų požymius, savybes; objektus ir reiškinius tikslingai grupuoja; iš pasiūlytų įrankių, priemonių, medžiagų pasirenka reikiamas tyrinėjimui.
* Samprotauja apie tai, ką pajuto, patyrė, atrado, sužinojo; remdamasis tyrinėjimo rezultatais kelia klausimus; siūlo idėjas, ką dar būtų galima tyrinėti.

**Knygelių rinkinys „Žaismė ir atradimai.** Knygelė „Pasaulis be sienų“, kūrybinė laboratorija ,,upių žemėlapis“, (16 psl.). Knygelė „Dėlionių kilimas“, kūrybinės dirbtuvėlės ,,metų laikų paletė“ (28 psl.) |
| Aktyviai tyrinėja save, socialinę, kultūrinę ir gamtinę aplinką, įvaldo tyrinėjimo būdus (stebėjimą, eksperimentavimą, klausinėjimą), samprotauja apie tai, ką pastebėjo, atrado, pajuto, patyrė.  |
| ***Pasiekimų sritis:* KŪRYBIŠKUMAS / *Vaiko galia*: KŪRYBINGAS** |
| Nusiteikęs drąsiai kurti ir autentiškai išreikšti save, noriai tyrinėti naujas idėjas. | * Pakartotinai sugrįžta prie dominančių raiškos būdų tyrinėjimo.
* Perkuria patikusius garsus, judesius, veiksmus, vaizdus, atrasdamas naujus derinius. Žaisdamas atlieka įsivaizduojamus menamus veikėjo veiksmus.
* Rodo susidomėjimą kitų kūryba ir norą veikti kartu su kitais.

**Knygelių rinkinys ,,Žaismė ir atradimai“.** Knygelė „Medžiagų dialogai“, kūrybinės ateljė „tekstilės ir pirštukų dialogas“ (8 psl.), kūrybinės atelje „radinių dialogai“ (13 psl.). | * Domisi, fantazuoja, užduoda klausimus apie kūrybinę veiklą, išbando įvairias naujas kūrybos priemones, būdus, sritis. Savo kūryboje atkartoja pastebėtus kitų kūrybos elementus.
* Numato, kaip ir kokiomis priemonėmis sieks kūrybinio rezultato, padedamas sprendžia kūrybinius iššūkius, pagal savo įsivaizdavimą siekia pabaigti kūrybinį darbą, paskatintas jį tobulina.
* Dalinasi savo kūryba artimoje aplinkoje, pasakoja apie kūrybos procesą, paaiškina, kas jam svarbu ir įdomu, pasako, kam skirti jo paties ir kitų žmonių kūrybos rezultatai.

**Knygelių rinkinys ,,Žaismė ir atradimai“.** Knygelė ,,Energijos upė“, kūrybinės dirbtuvės, atradimų laboratorija ,,Paprastieji mechanizmai“ (16 psl.), kūrybinės dirbtuvės ,,statiniai“ (34 psl.), kūrybinės dirbtuvės, atradimų laboratorija ,,tiltai“ (39 psl.), ,,elektros energija“ (49 psl.). Knygelė ,,Kūrybiniai dialogai“, kūrybinės atelje ,,popieriaus ir virvės dialogas“ (8 psl.), ,,vielos ir polietileno dialogas“ (14 psl.), ,,popieriaus ir molio dialogas“ (19 psl.), ,,daikto ir piešinio dialogas“ (25 psl.), kūrybinė laboratorija „judesio ir molio dialogas“ (35 psl.). |
| Pasitelkia patirtį ir vaizduotę, tyrinėja savo ir kitų idėjas, randa būdų ir priemonių parodyti originalumą ir išradingumą įgyvendindamas kūrybinius sumanymus, aptaria tai su kitais. |
| ***Pasiekimų sritis:* GEBĖJIMAS ŽAISTI / *Vaiko galia*: KŪRYBINGAS** |
| Nusiteikęs kartu su kitais vaikais plėtoti žaidimus, kurdamas vaikų žaidimo kultūrą. | * Žaidžia su suaugusiuoju ar kitu vaiku, pradeda derinti savo veiksmus su kito žaidėjo veiksmais.
* Tikslingai renkasi žaislus, pasirenka arba pats susikuria erdvę žaidimui.
* Kartodamas veiksmus žaidžia vieną įsiminusį įvykį, jungia du tris žaidybinius veiksmus į paprastą kasdienį siužetą.
* Individualiai ar dviese žaidžia paprastą režisūrinį ar vaidmenų žaidimą, laikosi žaidimo vaidmens taisyklių.

**Knygelių rinkinys „Žaismė ir atradimai“.** Knygelė „Medžiagų dialogai“, kūrybinė ateljė „purvo piešiniai, linija ir dėmė“ (18 psl.). Knygelė „Puodų orkestras“, tyrinėjimų stotelė „didelė – maža spalvota žuvis“ (8 psl.). Knygelė „Atradimų takelis“, tyrinėjimo laboratorija „Gamtos radinių kraitelė“ (46 psl.). | * Mėgsta žaisti netradicinėse erdvėse (kieme, gamtoje), išradingai jas pritaikydamas žaidimui. Tvarko žaidimo erdves prieš žaidimą ir jį baigus.
* Kuria išplėtotus ilgalaikių naratyvinių žaidimų siužetus mėgstamų knygų, filmų ir vaizdo žaidimų pagrindu.
* Žaisdamas su kitais lanksčiai kaitalioja vaidmenis, kontroliuoja savo ir kitų veiksmus, konstruktyviai sprendžia kylančius nesutarimus.
* Laikosi taisyklių dalyvaudamas kolektyviniuose sportiniuose, judriuosiuose ir didaktiniuose žaidimuose.

**Knygelių rinkinys „Žaismė ir atradimai“.** Knygelė „Mokymosi veidrodis“. Knygelė „Kalbos ir knygos gelmė“, kūrybinės dirbtuvės „iliustracijų kūrimas“ (34 psl.). Knygelė „Realybių žaismė“, realybių žaidimas „rask, kur tai yra“ (9 psl.). |
| Individualiai ir drauge su kitais žaidžia ir pats kuria įvairius žaidimus: režisūrinius, vaidmenų ir žaidimus su taisyklėmis, moka laikytis skirtingų žaidimų taisyklių. |
| ***Pasiekimų sritis:* MOKĖJIMAS MOKYTIS / *Vaiko galia*: SĖKMINGAI BESIMOKANTIS** |
| Noriai mokosi, džiaugiasi tuo, ką išmoko. | * Trumpam įsitraukia į sudominusią ar savo sumanytą veiklą.
* Pasirenka mėgstamą žaislą, meno kūrinį, stengiasi atlikti patinkančią pasirinktą veiklą.
* Atidžiai stebi, bando, aiškinasi, klausinėja, kaip kažkas veikia, vyksta.
* Džiaugiasi tuo, ką atliko ir ko išmoko veikdamas.

**Knygelių rinkinys „Žaismė ir atradimai“.** Knyga „Korys“ žaidimas, istorijų kūrimo stotelės, atradimų stotelės, pažinimo salos ,,milžinai ir nykštukai“ (19 psl.). Knyga „Judantys laiptai“. | * Įsitraukia į naują, iššūkio reikalaujančią veiklą, drąsiai kalba apie tai, ką jau moka, ką norėtų sužinoti, ko išmokti.
* Numato veiksmų ir priemonių planą tikslui pasiekti. Priimdamas sprendimus ieško informacijos ir ją tikslingai atsirenka.
* Stebi savo veiklos procesą, jį koreguoja, išbandydamas įvairius veikimo būdus ir kylančias idėjas, kol pasiekia tikslą.
* Noriai dalinasi patirtimi apie veiklos procesą ir rezultatą, pasako, ko ir kaip mokėsi, kas pavyko (nepavyko), ką dar norėtų išbandyti, ko išmokti.

**Knygelių rinkinys: „Žaismė ir atradimai“.** Knyga „Realybių žaismė“, tyrinėjimo stotelė ,,prabilę piešiniai“, (37 psl.). Knyga „Pakylėta kasdienybė“ kūrybinė stotelė ,,ypatinga šventė“ (37 psl.). Knyga „Aš – matomas ir nematomas“, tyrinėjimo laboratorija ,,nematoma maisto kelionė“ (25 psl.). |
| Geba mokytis ir pradeda valdyti savo mokymosi veiklą, smalsauja, įsitraukia į savo sumanytas ir kitų pasiūlytas veiklas, aktyviai siekia tikslo, stebi, apmąsto ir koreguoja savo veiklos procesą bei rezultatus. |

**V. VAIKŲ UGDYMOSI PAŽANGA, UGDYMOSI TĘSTINUMAS**

Vaikų ugdymosi pažanga – tai vaikų pasiekimų įrodymų kaupimas ir pasiekimų dokumentavimas bei stebėsena, padedanti siekti ugdymo ir ugdymosi kokybės. Vaikų ugdymosi pažangos ir tęstinumo tikslas – geriau pažinti kiekvieną vaiką numatant jo ugdymosi perspektyvą, kryptingai planuoti lankstų bendrą vaikų grupės ugdymo(si) procesą. Nuosekliai vertinti taikomų pedagoginių strategijų ir metodų, sukurtos aplinkos ir pagalbos vaikams poveikį kiekvieno vaiko pažangai bei derinti vaiko, tėvų (globėjų), mokytojų, švietimo pagalbos specialistų lūkesčius dėl vaiko tolesnio ugdymo(si), siekiant visų ugdymo(si) proceso dalyvių kryptingo įsitraukimo į ugdymo(si) procesą. Fiksuojant vaikų daromą pažangą, didžiausias dėmesys skiriamas formuojamajam vertinimui, nes tai nuolatinis, kasdienis procesas, skirtas stebėti ir suprasti vaiko ugdymosi pažangą. Formuojamasis vertinimas padeda individualizuoti ugdymą, laiku pastebėti vaiko poreikius ir skatinti nuolatinę jo pažangą. Siekiant geriau pažinti vaiką bei užtikrinti ugdymo įstaigoje bei šeimoje tęstinumą, vertinama kiekvieno naujai atvykusio vaiko adaptacija, nepriklausomai nuo jo amžiaus. Šiame etape vyksta vaiko stebėjimas ir pokalbiai su tėvais (globėjais), padedantys sužinoti, iš kokios aplinkos vaikas atėjęs, kokie jo pomėgiai, gebėjimai ir kokie jo šeimos prioritetai. Kiekvieno grupę lankančio vaiko ugdymosi duomenys renkami nuolat stebint, kaupiant jų darbelius, užrašomi nauji pastebėjimai „Vaiko pasiekimų aplanke“. Tokie stebėjimai leidžia sekti vaiko vystymosi raidą, ją aptarti su tėvais, logopedu bei kitais mokyklos pagalbos vaikui specialistais. Remiantis vertinimo informacija analizuojamas, koreguojamas ugdymo(si) procesas, pasirenkami veiksmingiausi būdai ir metodai, kad vaikas patirtų sėkmę, rūpinamasi, kad laiku būtų suteikta specialioji pagalba.

Vertinimas atliekamas du kartus metuose – rudenį (spalio mėn.) ir pavasarį (gegužės mėn.). Įvertinama vaiko veikla pagal visas pasiekimų sritis duomenis užrašant į atitinkamas lenteles.

Tėvai apie vaiko ugdymosi pasiekimus supažindinami individualių pokalbių metu detaliai aptariant jo vystymosi raidą. Informacija apie vaiko individualius pasiekimus neviešinama, laikomasi konfidencialumo principo.

**Ikimokyklinio ir priešmokyklinio ugdymo(si) dermė bei tęstinumas**

Vaikų ugdymo(si) dermę bei tęstinumą užtikrina Ikimokyklinio ugdymo programos ir Priešmokyklinio ugdymo programos svarbiausių ugdymo(si) principų atitiktis ir ugdymo(si) proceso kryptingumas – ugdymo(si) modeliavimas iš vaiko raidos ir ugdymosi perspektyvos, išskirtinis dėmesys žaidimo pedagogikai ir patirtiniam vaikų ugdymui(si). Taip pat ikimokyklinio ir priešmokyklinio ugdymo(si) tęstinumą užtikrina ikimokyklinio ugdymo(si) laikotarpiu plėtojamų pasiekimų sričių ir priešmokyklinio ugdymo(si) laikotarpiu plėtojamų kompetencijų dermė.



2 pav. Ikimokyklinio ugdymo(si) pasiekimų sričių ir priešmokyklinio ugdymo(si) kompetencijų dermė

Ikimokykliniame ugdyme įgytų pasiekimų visuma sukuria prielaidas vaikui sėkmingai ugdytis kompetencijas, numatytas Priešmokyklinio ugdymo bendrojoje programoje. Vaiko priešmokyklinis ugdymas nuosekliai tęsiamas, atsižvelgiant į tai, kurio žingsnio pasiekimus įvairiose pasiekimų srityse jis jau yra įgijęs. Jeigu penkerių metų vaikas nėra pasiekęs penkto pasiekimų žingsnio, jam rekomenduojama dar vienus metus ugdytis pagal ikimokyklinio ugdymo programą.